Ҳазҭоу ашықәс актәи азбжазы Амилаҭтә карта АԤРА «World» зку Аԥсны анҭыҵ имҩаԥыргаз аоперациақәа реицҵалыҵ иартәеит 29 млн. мааҭ. Ари ҵыԥхтәи ашыкәс абри аамҭазтәи арбагақәараасҭа 8 млн. мааҭк рыла еиҳауп.
Аԥсны Аҳәынҭқарра абанктә системала имҩаԥысыз Аԥаратә хархәагақәа аҳәаанырцәынтә реикәшара 2021 шықәса актәи ашықәсбжазы амааҭтә еквивалентла иартәеит 37,3 млрд мааҭ, ари 2020 шықәсазтәи ҳазҭагылоу аамҭа инақәыршәаны иҟаз арбагақәа раасҭа 12,8 млрд мааҭ. (52%) рыла еиҳауп. Аԥсны Аҳәынҭқаррахь аԥаратә хархәагақәа абанктә системала рааира иартәеит 19,5 млрд мааҭ, атәыла иалҵны ицаз аԥаратә хархәагақәа – 17,8 млрд мааҭ. Абасала, аԥаратә хархәагақәа реиҭаҵра иҵоуроу асальдо (ацәынха) иартәеит 1,7 млрд мааҭ.
Лаҵарамза 14 рзы Аҟәа имҩаҧысит Аҧсны Абанк Амузеи аартра иазкыз аофициалтә церемониа. Ари аусмҩаҧгатә иалахәын Аҧсны Аҳәынҭқарра Ахада Аслан Бжьаниа, Аҧсны Жәлар Реизара – Апарламент Аиҳабы Валери Кәарҷиа, Аҧсны Аҳәынҭқарраҟны иҟоу Урыстәылатәи Афедерациа Ацҳаражәҳәаҩ Алексеи Двиниаин, иара убас Урыстәыла Абанк Жәларбжьаратәи аусеицура адепартамент Андреи Липин.
Амилаҭтә шәатәтәы система АҧРА ашәатәтәы инфраструктурала имҩаҧыргаз атранзакциақәа рымҽхак иартәеит 2021 ш. актәи аквартал азы иазҳаит 22,3% рыла мамзаргьы 782 млн мааҭ рыла иҳаҩсыз ашықәса уажәааны иаҿырҧшны иаҳгозар. Абанктә картақәа зку рыла Аҧсны адгьылҵакыраҟны имҩаҧган аоперациақәа 4,29 млрд мааҭ рыхә. Имҩаҧгаз аоперациақәа реилазаараҟны АҧРА акартақәа рыхәҭаа иаҵанакуеит 51,9%, ЖӘАС акартақәа – 38,3%, акарта «Мир» ашәатәтәы система – 9,8%.
2020 шықәса аҩныҵҟа Аҧсны Аҳәынҭқарраҟнытә ааигәатәии харатәии аҳәаанырцәтә тәылақәа рышҟа аҧаратә еиҭагара асистемақәа («CONTACT», «Золотая Корона», «Юнистрим») рыла еиҭаган 5 442,2 млн мааҭ, ари 2019 ш. рзы аасҭа 0,6% еиҵоуп.
2021 шықәса ажьырныҳәамза 1 инаркны 10 рҟынӡа урыстәылатәи абанктә картақәа рхархәарала АԤРА ашәатәтәы система ала инагӡоу операциақәа ирызҳаит 88,3 млн мааҭ (69,5%) рҟынӡа, 2020 ш. азы абри аамҭа иаҿырԥшны иаагозар. Аԥсны адгьылҵакыраҟны урыстәылатәи абанктә картақәа зку рыла инагӡан операциақәа 216,0 млн мааҭ рыхә, ашәатәтәы система «Мир» акартақәа рыла- 38,3 млн мааҭ.